Diari Oficial de la Generalitat Valenciana


Sumari del DOGV 9612, del 07-06-2023 (2023/5962)

RESOLUCIÓ de 26 de maig de 2023, del director general d'Economia Sostenible, per la qual es concedeixen els «Premis Diverses i Responsables 2023», primera edició.
------------------------------------------------------------------------------------------------------------------------------------------------------------------

### Dades del document

Número de DOGV
:   9612

Data del DOGV
:   07-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/5962


Data del document
:   26-05-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * distinció honorífica

RESOLUCIÓ de 26 de maig de 2023, del director general d'Economia Sostenible, per la qual es concedeixen els «Premis Diverses i Responsables 2023», primera edició. [2023/5962]  
Vista l'Ordre 15/2022, de 16 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a l'atorgament dels premis a les bones pràctiques en la gestió de la diversitat i la responsabilitat social en les petites i mitjanes empreses a la Comunitat Valenciana, denominats Premis Diverses i Responsables, i per la qual s'aprova la convocatòria per a realitzar-ne la primera edició, publicada en el DOGV número 9496 de 23.12.2022.  
Vist l'informe d'avaluació de sol·licituds i la proposta de concessió de premis emesos pel jurat encarregat de valorar les candidatures, en els quals es concreta el resultat de la valoració de les sol·licituds, d'acord amb el que es preveu en els articles 14 i 15 de les bases reguladores i la condició catorzena, apartat 3, de la convocatòria.  
Vist que l'òrgan instructor, conforme a l'article 164.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, després d'efectuar la consulta interactiva del compliment de les obligacions tributàries i davant de la Seguretat Social, després de comprovar en les declaracions responsables signades en les sol·licituds de participació la condició de no deutores per reintegrament de subvenció i altres requisits, i que d'acord amb els articles 14.10 i 20.2 de les bases reguladores ha sigut comprovada la documentació justificativa i queda acreditat el compliment dels fins que justifiquen la concessió dels Premis, emet informe en el qual se certifica que les entitats beneficiàries compleixen tots els requisits necessaris per a accedir a les ajudes establides en la convocatòria.  
  
Vist que, de conformitat amb l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com amb els articles 1 i 4 del Decret 104/2017, de 21 de juliol, del Consell, pel qual aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, l'òrgan competent per a resoldre els expedients tramitats és el conseller d'Economia Sostenible, Sectors Productius, Comerç i Treball. No obstant això, segons allò que s'ha fixat en l'article 15, apartat 4, de l'Ordre 15/2022, de 16 de desembre, i de conformitat amb l'article 9 de la Llei 40/2015, d'1 d'octubre, de règim jurídic del sector públic, la competència per a resoldre sobre les sol·licituds d'aquesta convocatòria està delegada en la persona titular de la Direcció General d'Economia Sostenible, per la qual cosa resolc:  
  
  
Primer  
Concedir a les entitats que figuren en el quadre següent els Premis Diverses i Responsables 2023, primera edició, corresponents a la categoria i modalitat reflectides i per la quantia indicada:  
  
Segon  
Declarar deserts els següents Premis Diverses i Responsables 2023, primera edició:  
  
Tercer  
El finançament dels cinc premis, la quantia conjunta dels quals ascendeix a 25.000,00 euros en total, es realitzarà amb càrrec a l'aplicació pressupostària 54.42.68.9172.683.73.9, línia S8936000, dels pressupostos de la Generalitat per a l'exercici 2023, amb un crèdit màxim estimat de 70.000,00 euros, dels quals, de conformitat amb el que estableix la condició tercera de la convocatòria, es van preveure 35.000,00 per a aquesta primera edició.  
Conforme al que s'estableix en l'article 15, apartat 7, de les bases reguladores, i a la condició catorzena, apartat 8, de la convocatòria, i d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, contra aquesta resolució, que posa fi a la via administrativa, es podran interposar els recursos següents:  
a) Recurs potestatiu de reposició en el termini d'un mes davant el mateix òrgan.  
b) o bé directament recurs contenciós administratiu en el termini de dos mesos davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que s'estableix en els articles 10 i 46.1 de la Llei 29/1998, de 13 de juliol, reguladora de la Jurisdicció Contenciosa administrativa.  
  
Tot això sense perjudici que les entitats interessades puguen interposar qualsevol altre recurs que estimen pertinent.  
  
València, 26 de maig de 2023 - El director general d'Economia Sostenible: José Vicente Soler Gironés.